## Odluka o usklađivanju mirovina individualnih poljoprivrednika od l. siječnja 1993.

### NN 35/1993 (26.4.1993.), Odluka o usklađivanju mirovina individualnih poljoprivrednika od l. siječnja 1993.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 39. Zakona o mirovinskom i invalidskom osiguranju
individualnih poljoprivrednika("Narodne novine", broj 26/83,
49/83, 57/83; 47/86 i 40/90) i članka 6. točke 10. Statuta Republičkog
fonda mirovinskog i invalidskog osiguranja individualnih poljoprivrednika
Hrvatske("Narodne novine", br. 58/90 i 21/92) Upravni odbor Republičkog
fonda mirovinskog i invalidskog osiguranja individualnih poljoprivrednika
Hrvatske, na sjednici održanoj 20. travnja 1993. donosi

## ODLUKU

### o usklađivanju mirovina individualnih poljoprivrednika od l. siječnja 1993.

1. Mirovine korisnika mirovina, kojima godina 1992. nije posljednja
godina osiguranja, jer u toj godini nije ostvareno najmanje šest mjeseci
osiguranja. a koje su radi tekućeg usklađivanja prema planiranom rastu
plaća u toj godini, povećane za 126.85%, povećavaju se radi usklađivanja
s porastom plaća svih radnika zaposlenih na području Republike Hrvatske
u godini 1992. još za 82,68%. Ovo povećanje pripada, počevši od 1. siječnja
1993.

2. Kao osnovica za povećanje mirovine prema točki 1. ove odluke uzima
se svota mirovine koja je korisniku pripadala na dan 31. prosinca 1992.

3. Radi tekućeg usklađivanja prema rastu plaća svih radnika zaposlenih
na području Republike Hrvatske u godini 1992. mirovine korisnika mirovina
koje su povećane prema točki 1. ove odluke povećavaju se još za 120%. Ovo
povećanje pripada počevši od 1. siječnja 1993.

4. Kao osnovica za povećanje mirovine prema točki 3. ove odluke, uzima
se svota usklađene mirovine prema točki 1. ove odluke koja korisniku pripada
na dan 1. siječnja 1993.

5. Mirovine korisnika mirovine, kojima kalendarska godina 1993. nije
posljednja godina osiguranja, jer u toj godini nije ostvareno najmanje
šest mjeseci osiguranja, povećavaju se radi tekućeg usklađivanja prema
rastu plaća svih radnika zaposlenih na području Republike Hrvatske u godini
1993 za 120%. Ovo povećanje pripada počevši od 1. siječnja 1993. odnosno
od dana stjecanja prava, ako je pravo stećeno poslije navedenog dana.

6. Mirovine boraca narodnooslobodilačkog rata, prije 9. rujna 1943.
određene od zajamčene mirovinske osnovice za godinu 1993. povećavaju se
od 1. siječnja 1993, odnosno od dana ostvarivanja prava ako je mirovina
ostvarena nakon 1. siječnja 1993. za 120% radi tekućeg usklađivanja tijekom
godine prema rastu plaća svih radnika zaposlenih na području Republike
Hrvatske u godini 1993.

7. Korisnicima razmjernog dijela mirovine, ostvarene primjenom medunarodnih
ugovora o socijalnom osiguranju, pripada razmjerni dio mirovine povećan
prema odredbama ove odluke.

8. Usklađivanje mirovina obavit će područne službe Republičkog fonda
mirovinskog i invalidskog osiguranja radnika Hrvatske - po službenoj dužnosti,
bez donošenja rješenja.

9. Na dan stupanja na snagu ove odluke prestaje vrijediti "Odluka
o privremenom usklađivanju mirovina individualnih poljoprivrednika od 1.
siječnja 1993.".("Narodne novine", broj 87/92).

10. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1993.

Klasa: 141-13/93-01/1397

Urbroj : 343-99-01/93-1

Zagreb, 20. travnja 1993.

Predsjednik Upravnog odbora Republičkog fonda

·mirovinskog i invalidskog osiguranja individualnih poljoprivrednika
Hrvatske

**dr. Stjepan Blažinkov, v. r.**

Odluka, NN 35/1993-655